Egyszer gyerekkoromban
nagyapám egy puskával állított haza.
Emlékszem, rögtön az villant át az agyamon,
hogy basszus, sokkal könnyebb lenne az életem,
ha lelőném azt a banyát, és véget vetnék ennek.
De nem gondoltam komolyan.
Csak egy kósza gondolat volt.
JELENLEG TÖBB MINT 160 000 GYILKOS ÜL BÖRTÖNBEN AZ EGYESÜLT ÁLLAMOKBAN
KÖZÜLÜK 20 000 TINÉDZSER VOLT A BŰNCSELEKMÉNY ELKÖVETÉSE IDEJÉN
Bár figyelmeztethetném az akkori önmagam!
„Tök mindegy, mit csinálsz, csak ezt ne!”
Bűntudatom van, hogy egy csomó ember életét tönkretettem.
Különösen Ashley miatt.
EZ A 02313973-AS ELÍTÉLT
ÉS A 02097700-AS ELÍTÉLT TÖRTÉNETE
Azóta is kísért annak a nőnek a halála.
Azt hiszem, a mai napig nem tettem magam túl rajta.
Nem tartom magam gyilkosnak, mégis...
ezzel a stigmával kell leélnem az életem.
Szerintem bárkiből lehet gyilkos.
Az emberek szörnyetegnek neveznek.
Nem állítom, hogy ártatlan vagyok.
Hidegvérrel megöltem egy embert.
GYILKOS VAGYOK
ELVESZETT ÁRTATLANSÁG
Ha valaki éjfél után kopogtat az ajtódon,
ott valami nem stimmel.
A feleségem is gyanakodott.
Visszagondolva teljes joggal.
PARISI LAKOS
Kinyitottam az ajtót, és egy fiatal pár állt a küszöbön.
Ott vacogtak, a ruhájuk csurom víz.
Azt mondták, valami gond van a kocsijukkal.
Úgyhogy felajánlottam, hogy elviszem őket a pár mérföldre lévő úti céljukhoz.
Ami azután történt, azt lehetetlen szavakba önteni.
HELYSZÍNELÉSI FOTÓK
Sosem gondoltam volna, hogy képesek ilyesmire.
Ashley Morrison vagyok,
és 30 év börtönre ítéltek.
Tizenhét évesen tartóztattak le.
Christian Sims vagyok.
Harmincöt évet kaptam szándékos emberölésért.
Tizenhat évesen tartóztattak le.
CHRISTIAN SIMST ÉS ASHLEY MORRISONT
ANNE LOIS SIMS 2014-ES MEGGYILKOLÁSÉRT ÍTÉLTÉK EL
Rengeteget kellett tűrnöm.
Elviselhetetlen volt.
Nem bírtam tovább.
Egyszer mindenkinél elszakad a cérna.
Nálam akkor.
WILLIAM P. HOBBY BÖRTÖN, TEXAS
Ha erre gondolok,
hatalmas ürességet érzek.
Azóta az a kérdés motoszkál a fejemben,
„Mi lett volna, ha.”
ASHLEY MORRISON 2008-BAN KÖLTÖZÖTT CSALÁDJÁVAL A TEXASI PARIS VÁROSÁBA
KÖSZÖNTJÜK TÖRTÉNELMI BELVÁROSUNKBAN PARIS - A LEHETŐSÉGEK VÁROSA
Tizenegy éves koromban költözünk Texasba.
Egy aprócska városba.
Nemzedékek nőttek fel abban a városban.
A suliban, ahová jártunk,
csendes és visszahúzódó voltam.
Nem volt semmi önbizalmam.
Szóval igen, mindig is kívülálló voltam.
Sokat szekáltak.
De a zenekarban megtaláltam a helyem.
Egy idő után szólamvezető lett belőlem.
Szinte az összes barátomat a zenekarból ismertem.
CHRISTIAN SIMS EGY ÉVVEL ASHLEY UTÁN LÉPETT BE AZ ISKOLAI ZENEKARBA
Christiant úgy ismertem meg, hogy ő is klarinétozott,
és az elején nagyon zárkózott volt.
Nem szólt senkihez, nem voltak barátai.
Tetszett az őt körüllengő titokzatosság.
Valahogy azt az érzést keltette benned...
Olyan megközelíthetetlen volt, mert senki nem tudott róla semmit.
Ez ragadott meg benne.
Elég introvertált tinédzser voltam.
A nagyszüleim neveltek,
és őszintén szólva utáltam.
Nem volt túl kellemes.
A nagymamám nem igazán...
Hogy is fogalmazzak?
Elég keménykezű volt.
Ha őszinte akarok lenni,
mindent elkövetett, hogy elszakítson a barátaimtól.
Úgyhogy senkit nem engedtem túl közel magamhoz.
Szándékosan kerültem mások társaságát.
És Ashley-nek köszönhetem, hogy végre elfogadtak.
Hatodikban ismertem meg Ashley Morrisont.
Ő a hetedikbe járt.
Iszonyú helyes lány volt.
Megvolt köztünk a kémia.
Vicces módon egy rivalizálásból indult az egész.
Elkezdett írogatni, a többi meg jött magától.
WILLIAM P. HOBBY BÖRTÖN
Amikor közelebb kerültünk egymáshoz,
Christian elmondta, hogy örökbe fogadták.
A nagyszüleihez került,
mert komoly zűrök voltak náluk otthon, és a szülei nem tudták ellátni.
Ez az oka, hogy sosem találta a helyét.
Sokat mesélt a nagyszüleiről,
és hogy mennyire rosszul érzi magát náluk.
Én sem jöttem ki jól anyukámmal,
és úgy éreztem, megtaláltam azt az embert, aki megért.
Annyira jó volt, hogy végre valaki teljesen...
megért engem először az életben.
És szerintem az volt az a pillanat, amikor beleszerettem.
Odáig voltunk egymásért.
Visszagondolva nem is voltam önmagam.
Teljesen átadtam magam neki.
Nem számított, én mit akarok vagy mit gondolok.
Minden róla szólt, de ez kicsit sem zavart.
Hamar fellángoltak az érzelmek.
Mindennap találkoztunk.
Talán mert szerelmes voltam, vagy akármi volt ez,
de beengedtem az életembe, és olyasmiket osztottam meg vele,
amit azelőtt soha senkivel.
Valószínűleg ez hozott össze minket.
Egymásnál kerestük a vigaszt.
Egy este csúnyán összevesztem anyámmal,
és az első gondolatom az volt, hogy elmondom Christiannek,
ő majd kiáll értem, és megvéd.
Aztán fogtuk magunkat, és kitaláltunk valami sztorit,
hogy hozzánk költözhessen,
mert azt gondoltam, úgy meg tud védeni.
2014 OKTÓBERÉBEN CHRISTIAN ASHLEY-ÉKHEZ KÖLTÖZÖTT
CHRISTIAN 16, ASHELY 17 ÉVES VOLT AKKOR
Eleinte szuper volt.
De fogalmam sem volt a pszichikai problémáiról,
amíg hozzánk nem költözött.
Ami azt illeti, nem is értettem teljesen.
Minden apróságon felhúzta magát.
Iszonyúan idegesítették a tesóim,
különösen a kishúgom, aki hároméves volt akkor.
És amikor hozzánk költözött, hozta a puskáit is.
Ami elég ijesztő volt.
Eleinte élveztem.
Végre megszabadultam a nagyanyámtól, aki pokollá tette az életem.
De ahogy telt az idő,
megszaporodtak a problémák.
Egy lefelé tartó spirálba kerültem, és egyre csak rosszabb lett.
Ki akartam szállni.
Míg egy nap kifakadtam, hogy a picsába, én lelépek.
Közöltem Ashley-vel, hogy nem tudom, ő hogy van vele,
de én elmegyek.
Azt mondta, velem akar jönni.
Mire én...
Szóval...
A lényeg, hogy végül úgy döntött, hogy velem jön.
Azt tervezgettük, hogy megszökünk.
Tipikus tinédzserkori marhaság.
Aztán minden megváltozott.
Azzal állt elő, hogy meg akarja ölni a nagyszüleit,
kirabolja őket, utána új életet kezdünk, többé nem parancsolhatnak nekünk.
Nem tetszett az egész.
De hogy elhittem-e...
Nem igazán.
Csak arra emlékszem, hogy onnantól kezdve nem szívesen...
voltam vele.
És a családomat is belekeverte.
Fenyegetőzött.
Azt mondta, ha megszűnik az egyetlen ok, ami miatt hezitálok,
akkor a végén úgyis vele megyek, nem lesz más választásom.
Akkor már nem számított, elhiszem-e, amit mond,
mert nem akartam megkockáztatni,
hogy nem veszem komolyan, és egyszer beváltja a fenyegetését.
Nem tudom felidézni, hogyan indult az a bizonyos nap.
Arra emlékszem, hogy épp pakoltam a cuccaimat...
amikkor anyukám bejött a szobámba, és kérdőre vont, hogy mi ez az egész.
Én pedig, emlékszem, sírva mondtam neki, hogy el kell mennem innen.
Hogy lelépünk onnan, és máshová költözünk.
Úgy mentem el, hogy anya kilökött az ajtón.
Elvette a kulcsom, a mobilom.
„Vissza ne merj jönni,
többé nem tartozol a családhoz.”
2014. DECEMBER 17-ÉN, NEM SOKKAL ÉJFÉL UTÁN
ASHLEY CHRISTIANNEL EGYÜTT ELHAGYTA A SZÜLŐI HÁZAT
Gyalog indultunk el.
Éjszaka volt.
Sokáig gyalogoltunk.
Végül elértünk egy házhoz,
bekopogtunk, hogy elvinnének-e valameddig.
Az ott lakó férfi segített,
és valahol ott tett le minket, ahol Christian nagyszülei laktak.
A FIATAL PÁR HAJNALBAN CHRISTIAN NAGYNÉNJÉHEZ MENT,
AKI SZINTÉN A KÖZELBEN LAKOTT,
DE SENKIT NEM TALÁLTAK OTTHON
A nagynénémhez mentünk.
Az ajtó zárva.
Leszedtem a szúnyoghálót, és bemásztunk az ablakon.
Bent körülnéztünk, és találtam egy puskát.
Ellenőriztem a tárat,
visszatettem.
Mondom Ashley-nek, „Figyu, negyedóra múlva jövök, itt várj.”
És elmentem.
CHRISTIAN FOGTA A PUSKÁT, ÉS ASHLEY-T MAGÁRA HAGYVA
ELINDULT A NAGYSZÜLEI HÁZÁHOZ
Átmentem a nagyszüleimhez.
Megláttam nagyanyámat a házban.
Felmarkoltam néhány kavicsot,
és...
elkezdtem dobálni egy dézsát, hátha arra kijön.
Én nem is tudom, ez...
Végül...
Kijött, rám nézett, és lelőttem.
Odamentem hozzá.
Láttam, ahogy ott remeg.
Gondoltam, lehet, hogy még él,
így kapott még egyet a tarkójába.
„Elkúrtam.”
Ez volt az első gondolatom, hogy elkúrtam.
„Mit tettem?”
MIUTÁN CHRISTIAN VÉGZETT A NAGYANYJÁVAL, VISSZAMENT ASHLEY-HEZ
Visszajött, és láttam, hogy ki van készülve.
Tudtam, hogy valami nem stimmel, hogy valami rossz dolog történt.
A puskával hadonászott, hogy kapjam magam, indulunk.
A végén már kiabált, hogy siessek már.
Nem tudtam mire vélni.
Azt mondta: „Megöltem a nagymamámat.”
Hirtelen fel sem fogtam, mi történik körülöttem,
sőt, még utána sem nagyon.
Ő megmondta előre,
de ahogy mondtam, nem hittem el, hogy megteszi.
Nem is tudom, mikor jött el a pillanat, amikor egyszerűen kikapcsolt az agyam.
Képtelen voltam szembenézni a valósággal.
Bármit kért tőlem, gondolkodás nélkül megtettem.
Eszembe sem jutott, hogy menekülnöm kéne.
Igazából nem is tudom, miért nem gondoltam rá.
A FIATAL PÁR BEÜLT A NAGYSZÜLŐK KOCSIJÁBA, ÉS ELMENEKÜLT
NÉGY ÓRÁVAL KÉSŐBB CHRISTIAN NAGYAPJA MEGTALÁLTA A FELESÉGE HOLTTESTÉT
NINCS SZABAD HELY
ASHLEY-T ÉS CHRISTIANT MÁSNAP LETARTÓZTATTÁK
EGY OKLAHOMAI MOTELBEN KAPTÁK EL ŐKET 300 KILOMÉTERREL ARRÉBB
Rögtön mondtam a rendőrnek, hogy Ashley-nek semmi köze ehhez.
Ha őszinték akarunk lenni, ő csak rosszkor volt rossz helyen.
Meg hát...
a legkevésbé sem érdemelte meg, hogy tévedésből lecsukják.
Egyszerűen nincs rá szó, ami képes leírni azt az érzést,
hogy évekig egy gyilkos mellett ültem az iskolabuszon.
A mai napig képtelen vagyok elhinni.
De úgy gondolom,
hogy ha Ashley nincs a képben, ez sosem történt volna meg.
Erik Shelton vagyok.
Egy iskolába jártam Ashley Morrisonnal és Christian Simsszel.
Christiant úgy 12-13 éve ismerem.
Zárkózott embernek mondanám.
Látszott rajta, hogy rendkívül intelligens.
Okos volt, szorgalmas.
Csak nem volt kimondottan nyitott.
Küzdött a démonaival, amit a múltjából hozott magával.
De jó jegyeket szerzett az iskolában,
és már a beszédén is érezted, hogy a srácnak van jövője,
egész biztosan viszi valamire.
Ashley egy évvel idősebb volt nálunk.
És gimiben egyetlen év is óriási korkülönbség.
A kapcsolatuk dinamikáját úgy kell elképzelni,
hogy Christian a lába nyomát is megcsókolta.
Ha Ashley arra kéri, ugorjon a kútba,
csak annyit kérdezett volna, hogy milyen ruhában.
Nehéz megítélni, mi ment a színfalak mögött.
Ezt sosem tudhatjuk biztosan.
De láttam, milyen volt a kapcsolatuk.
Ashley osztotta a lapokat.
Aztán egyszer csak, amikor valami szörnyűség történik,
egy bűncselekmény,
hirtelen azt állítja, hogy semmi köze az egészhez.
Ez azért nekem furcsa.
LAMAR MEGYEI BÍRÓSÁG
Kezdettől fogva úgy kezeltük az ügyet,
hogy ketten követték el a bűncselekményt.
Inkább azt volt nehéz átlátni, hogy miért fajultak idáig a dolgok.
Nem láttam egyértelmű indítékot.
Jill Drake vagyok,
itt voltam helyettes államügyész a texasi Lamar megyében,
amikor a gyilkosságot elkövették.
A kezdetektől részt vettem az ügyben.
Amikor jött a hívás, és megtudtuk, hogy a Sims család az érintett,
felkiáltottam, „Atyám, Christian Sims. egy korábbi bűncselekmény áldozata.”
És mondhatni felszínre törtek az emlékek.
Christian korábban egy 2006-os gyermekbántalmazási ügy áldozata volt.
Borzalmas eset volt.
Az anyja élettársa fizikailag,
és feltehetőleg szexuálisan is bántalmazta Christiant Simst,
amikor Christian nyolcéves volt.
Anyám összejött valami fickóval.
Emlékszem, Anthony Trenton Barbournak hívták.
Elnézést, nehéz erről beszélni.
A pasi teljesen őrült volt.
Jó sok minden történt.
Verések meg ehhez hasonló dolgok.
Rettegtem. Bepisiltem éjszaka,
és ő ezt úgy kívánta orvosolni,
hogy fogott egy ruhacsipeszt, és...
rácsíptette a nemi szervemre.
Mondhatni szexuális indíttatásból.
Bántalmazási ügyeken dolgozó ügyészként is megrázó volt végighallgatni,
amiről Christian beszámolt, és egy részük biztosan megtörtént.
Fájdalmas ezt hallani.
Szörnyű dolgokat élt át ez a gyermek.
JILL DRAKE HIVATALA LÁTTA EL AZ ÜGYÉSZI TEENDŐKET
ANTHONY „TRENT” BARBOUR 2007-ES GYERMEKBÁNTALMAZÁSI ÜGYÉBEN
BARBOURT 20 ÉVRE ÍTÉLTÉK
CHRISTIANT A NAGYSZÜLEINÉL HELYEZTÉK EL
A nagyszülőket mindenki ismerte és tisztelte a városban,
és mindent megtettek, hogy Christian otthon érezze magát,
de a fiú PTSD-vel küzdött.
Tinédzserkora hátralévő éveiben fel kellett dolgoznia az őt ért traumákat,
de azt reméltük, segíteni fog, ha Simséknél szerető otthonra talál.
Szóval a nagyszüleimhez kerültem.
És...
Már bocs, de a picsába, végül is elmondhatom, mi volt.
Halottakról vagy jót, vagy semmit,
de nagyanyám volt a legszörnyűbb, legrosszindulatúbb ember a világon.
Lelkileg, fizikailag és szexuálisan is bántalmazott.
Éjszakánként bejött hozzám.
Kábé ugyanazt csinálta, mint Trent,
csak ő nem vert meg, hanem másképp okozott fájdalmat.
Megragadta a nemi szervemet, és csavargatta.
Elképesztően szadista módon bánt velem.
Durvábban, mint Trent.
Hát, ez érdekes.
Most hallom először ezeket a vádakat.
Nem szeretnék kételkedni egy bántalmazott ember szavahihetőségében.
De bevallom, kissé szkeptikus vagyok.
Ha az őt ért sérelmek miatt ölte meg a nagyanyját,
fontos lett volna beszámolnia erről az ügyvédjének.
CHRISTIAN SIMS ÜGYE NEM KERÜLT TÁRGYALÁSRA
BŰNÖSNEK VALLOTTA MAGÁT, CSERÉBE 35 ÉV LETÖLTENDŐ BÖRTÖNT KAPOTT
Megdöbbentő hallgatni,
ahogy Christian arról beszél, hogy a nagyanyja bántalmazta.
Ha kiderült volna ilyesmi,
egész biztosan kivizsgáljuk, és figyelembe vesszük.
Ez a dolgunk. Az igazságot keressük.
De ez a fiú felemelte a fegyvert, és fejbe lőtte a nagyanyját.
Nekem úgy tűnik,
hogy így próbálja megnyugtatni a lelkiismeretét,
miután megölte a nagyanyját.
ANNIE LOIS SIMS EMLÉKÉRE
Anyukámnál jobb anyát nem is kívánhattam volna.
Odaadó volt, és nagyon szeretett.
És hogy Christian ilyeneket állít, hogy anyukám zaklatta,
az egészen felháborító.
Ez csak egy újabb késszúrás a szívembe,
vagy inkább hátbaszúrás, hogy azok után, amit a szüleim tettek érte,
képes volt ezt megtenni.
Laurie Geer vagyok,
és Annie Lois Sims az anyukám volt.
Itt egy fotó anyukámról és apukámról,
valószínűleg istentisztelet után készült.
Ez itt anyukám a konyhában.
Hát igen.
Bárcsak felhívhatnám, hogy segítsen a főzésben.
Amikor a szüleim befogadták Christiant,
egy pillanatig nem volt kérdés, hogy ez a helyes döntés.
És teljességgel ki van zárva, hogy valaha bántották volna.
Anyukám egyszerűen nem ilyen ember volt, sosem tett volna ilyet senkivel.
Ugyanúgy bántak vele, mint velem és a bátyámmal.
Szörnyű borzalmakat élt át,
és a szüleim igyekeztek segítséget, terápiát biztosítani neki,
és egy olyan stabil, szerető otthont teremteni a számára,
ahol elindulhat a lelki gyógyulás útján.
Szóval az égvilágon semmiben nem szenvedett hiányt.
Akkor szereztem tudomást Ashley létezéséről,
amikor együtt mentek az iskolai bálba,
és láttam a fényképeket.
A fotókon is látszott, hogy Christian odáig van érte.
De Ashley megjelenésévél Christian teljesen megváltozott.
Folyamatosan lázadozott, vitatkozott,
meg ehhez hasonlók.
El nem tudom képzelni, hogy Christian képes lett volna ilyesmire,
ha nem jön össze Ashley-vel.
Gyűlölöm Ashley Morrisont.
Nem szép dolog gyűlölködni, de akkor is.
Szerintem Ashley legalább annyira bűnös, mint Christian.
Biztos vagyok benne.
Azt hitte, bármit megtehet,
és hogy nem kell szembenéznie a tettei következményeivel.
Ashley egyszerűen megváltoztatta a sztoriját.
Iszonyú manipulatív.
TEXASI KÖZBIZTONSÁGI HIVATAL
LETARTÓZTATÁSÁT KÖVETŐEN ASHLEY MORRISONT TÖBB ALKALOMMAL IS KIHALLGATTA A RENDŐRSÉG
Mindig abban bízunk, hogy tökéletesen alakul a kihallgatás.
Ashley esetében is azt reméltem,
hogy elmondja a teljes igazságot, mindent pontosan úgy, ahogy történt,
és minden kérdésre válaszol.
De ritkán alakulnak úgy a dolgok, ahogy szeretnénk.
A nevem Stacy McNeal.
Texas rangerként szolgálok a texasi Paris városában.
Az első találkozásunk alkalmával
Ashley olyannak tűnt,
mint bármelyik 17 éves gimnazista lány,
talán egy picit éretlenebb.
Ashley felszabadultan, nyíltan kommunikált,
még arra sem tartott igényt, hogy az ügyvédje jelen legyen.
Akkor még azt állította, hogy nincs tudomása
Christian nagyanyjának haláláról.
Határozottan állította,
hogy Christiannél nem volt puska, amikor kilépett az ajtón.
Ashley elmondása szerint ő csak egy szegény, félénk leányzó,
és hogy attól félt, Christian bántani fogja a családját,
na nem hajlandó vele menni.
KÉT HÉTTEL KÉSŐBB STACY MCNEAL ÚJRA KIHALLGATTA ASHLEY-T
A második kihallgatáson nagyon igyekezett,
hogy a gyanú árnyékát is elterelje magáról,
de csak azt érte el,
hogy még jobban belekeveredett.
Számos fontos részletet megváltoztatott a vallomásában.
Bevallotta, hogy segített Christiannek megtölteni a puskát.
Akkor ismerte el először,
hogy Christian fegyverrel a kezében távozott.
Majd azt is bevallotta, hogy Christian elmondta neki:
azzal a szándékkal lépett ki az ajtón, hogy megölje Mike és Annie Lois Simst.
Nem szólt senkinek, nem tett semmit.
Nem állt szándékában megakadályozni.
Együtt, teljes egyetértésben követték el a bűncselekményt.
Aki ilyesmiben részt vesz, az igenis gyilkos.
2015. MÁRCIUS 12-ÉN A TEXASI TÖRVÉNYEKKEL ÖSSZHANGBAN
ASHLEY MORRISON ELLEN ANNIE LOIS SIMS MEGÖLÉSÉÉRT EMELTEK VÁDAT
Sokan azt hinnék,
nem vádolhatják őket gyilkossággal, ha tevőlegesen nem vettek részt benne.
Texasban bármilyen módon segédkezik valaki egy bűntényben,
bűnelkövetőnek számít.
Mindenképp bűnös, akár ő húzta meg a ravaszt, akár nem.
És szerintünk Ashley Morrison segítette Christiant
a bűntényt előtt, közben és utána is.
ASHLEY MORRISON TAGADTA A BŰNRÉSZESSÉGÉT, ÉS NEM TETT BEISMERŐ VALLOMÁST
ÜGYE 2017. JÚLIUS 24-ÉN KERÜLT TÁRGYALÁSRA
A tárgyaláson az egyik fő bizonyíték
az Ashley Morrison és Christian Sims közti üzenetváltás volt.
Ezeket az üzeneteket 2014. december 16-án írták,
két nappal a gyilkosság előtt.
Christian: „Átmegyek a nagyszüleimhez, és kirámolom őket. Korán kell kezdenünk.”
Ashley: „Ja, kocsi és pénz nélkül.”
„Vagy elszedjük a nagyszüleimtől.”
Ashley: „Hát ja.”
Christian: „Legyen ma este.”
Ashley: „Ne tudom, anyám elenged-e.
Pláne ha apám is műsorozik.”
„Mindketten bekaphatják. Kinyírom apádat.”
„Okézsoké.”
Az üzenetváltás alapján teljesen világos volt számunkra,
hogy azt tervezték, hogy elmennek, kirámolják a nagyszülőket,
és megölik, aki az útjukba áll.
Itt áll benne.
„Kinyírom apádat.” „Okézsoké.”
Ez mégis mi lenne?
Egyértelműen bűnrészes.
Azért nem vallottam magam bűnösnek, mert nem tartottam magam annak.
Azt hittem, ha kiderül az igazság, akkor mindenki láthatja...
Akkor végre megértenek.
És hogy...
minden rendben lesz, és hazamehetek.
De azt mondták, mivel senkinek sem szóltam,
miután elmondta, mire készül,
ugyanolyan bűnös vagyok, mintha lelőttem volna,
még ha nem is én húztam meg a ravaszt.
Sosem gondoltam volna, hogy képes megölni a nagyanyját.
Mármint tény, hogy emlegette,
de mint mondtam, nem vettem komolyan.
Értem én, hogy beszéltünk erről-arról,
de ez csak egy dühös, szenvedő ember őrjöngése, semmi több.
Nem azért...
de melyik 17 éves lány feltételezné a 16 éves pasijáról,
hogy képes ilyesmire?
Mégis mennyire lenne életszerű?
A KÉTNAPOS TÁRGYALÁS UTÁN AZ ESKÜDTSZÉK BŰNÖSNEK TALÁLTA ASHLEY-T
30 ÉV BÖRTÖNT KAPOTT
MINDÖSSZE ÖTTEL KEVESEBBET MINT CHRISTIAN SIMS
Őszintén szólva ez egy picit igazságtalan.
Ha újra végiggondolom a történteket,
nem hinném, hogy meg tudtam volna menteni.
Értem, hogy Ashley igazságtalannak érzi a büntetését,
de vádat emeltünk ellene, és elítélték.
Nincs itt semmi látnivaló.
Ashley Morrison kitalált magának egy történetet,
hogy tükörbe tudjon nézni.
Ez mind csak kifogás.
Egyedül azért mondja,
hogy kevésbé érezze magát rosszul, amiért önként elment Christiannel.
A tárgyaláson az ügyészek azt mondták,
hogy Ashley Morrison minden kétséget kizáróan bűnsegéd.
De az egyik fő bizonyíték, ami nem hagy nyugodni,
az Christian Sims vallomása.
„Egyedül tettem. Neki semmi köze hozzá.”
ASHELY MORRISON AZONNAL FELLEBBEZETT AZ ÍTÉLET ELLEN
A nevem Roland Mosher,
Texasban dolgozom jogászként,
büntetőjogi védőügyvéd vagyok,
és nagyrészt én vittem Ashley fellebbezését.
Elismerem, hogy létezik olyan olvasat,
ami szerint Ashley is bűnrészes Christian emberölési ügyében.
Nem szólt a rendőrségnek.
Zokszó nélkül beszállt a kocsiba.
Elment a fiúval.
De véleményem szerint megalapozott az az álláspont,
hogy Ashley-t kényszerítették.
Akkor tekinthető valaki bűnsegédnek, ha önszántából vesz részt a bűntényben.
Akit kényszerítenek, az nem bűnsegéd.
A vád álláspontja lényegében az, hogy Ashley, egy 17 éves lány,
nem tett erőfeszítést,
hogy ellenkezzen, vagy megpróbálja megfékezni
az érzelmileg bizonyítottan instabil, gyilkos hajlamú barátját.
De ha az őrült fiúd dörömböl az ajtódon, és azt mondja,
hogy most együtt elmegyünk innen, én pedig megölök pár embert,
észszerű azt feltételezni,
hogy ha kihozod a sodrából,
vagy a családod feldühíti valamivel,
akkor ők lesznek a következők.
2019 MÁRCIUSÁBAN ELFOGADTÁK ASHLEY MORRISON FELLEBBEZÉSÉT
ÉS ÚJRATÁRGYALTÁK AZ ÜGYÉT
Ebben az egész történetben Chris a felelős,
nem pedig Ashley.
Szerintem az emberek azért ítélik el Ashley-t,
mert úgy vélik, hogy önszántából cselekedett,
ami szerintem egyáltalán nem igaz.
Rycke Marshall vagyok, klinikai szakpszichológus.
Én készítettem Ashley pszichológiai szakvéleményét,
és Ashley hozzájárulásával nyilvánulok meg az ügyben.
Négy különböző alkalommal találkoztunk tizenkét óra leforgása alatt.
Barátságos volt,
de egyértelműen traumatizált.
Bizonyos tekintetben szinte gyermekinek mondanám.
Olyasvalaki, akit könnyen lehet manipulálni.
Egy kamasz számára
egy rendőrségi kihallgatás, különösen ügyvéd jelenléte nélkül,
rendkívül ijesztő.
Egyértelműen lejtett a pálya.
KIHALLGATÓSZOBA
Egyáltalán nem lep meg, hogy Ashley megváltoztatta a vallomását.
Chris azt mondta,
„Meg is ölthetem a szüleidet,
és gyilkos öngyilkosságnak állítom be.”
Ashley számára igen valóságosnak tűnhetett a fenyegetés,
így nem tehetett mást, minthogy vele ment.
Chris tervelte ki az egészet.
Ő volt az értelmi szerző, a végrehajtó.
Nem Ashley akarta így.
Egyszerűen elborzaszt ez az igazságtalan bánásmód.
És szerintem jó esélye volt rá, hogy más döntés születik,
ha újratárgyalják az ügyét.
De sajnos nem így lett.
HÉT HÓNAPPAL A SIKERES FELLEBBEZÉSE UTÁN
ASHELY LEMONDOTT A TÁRGYALÁS JOGÁRÓL, ÉS BŰNÖSNEK VALLOTTA MAGÁT
2020. MÁRCIUS 4-ÉN MÁSODJÁRA IS 30 ÉV BÖRTÖNRE ÍTÉLTÉK
Bűnösnek vallottam magam a megismételt eljárás során,
mert bűnös voltam.
És az is vagyok.
Függetlenül a mentális állapotomtól,
függetlenül attól, hogy a családom megölésével fenyegetett,
mindentől függetlenül lett volna választásom.
Megpróbálhattam volna megállítani.
Megpróbálhattam volna segítséget hívni.
Vállalom a felelősséget a döntéseimért.
Talán nem tudtam volna megállítani,
de sokszor azt kívánom, bárcsak megpróbáltam volna.
HÁROM HÓNAPPAL AZ ELSŐ BESZÉLGETÉS UTÁN
ASHLEY MORRISON BELEEGYEZETT EGY ÚJABB INTERJÚBA
Újra 30 évet kaptam.
Igazságtalannak érzem, mert nem én követtem el a gyilkosságot.
A saját szemszögemből beszélek.
A keserűség beszél belőlem, mert látom, ahogy elsuhan mellettem az élet.
De most itt az alkalom, hogy elmondjam az igazságot.
Borzasztóan féltem a rendőrségi kihallgatásokon.
De tisztán emlékszem, hogy az járt a fejemben,
úgysem hisznek nekem, ha elmondom, hogy történt valójában.
Igyekeztem jobb színben feltüntetni magam.
De azt kívánom, bár kezdettől fogva igazat mondtam volna,
mert most már örökké az lesz a kérdés, hogy valójában mi az igazság.
Ami Ashley vallomását illeti,
az első és a második kihallgatás között számos fontos részletet megváltoztatott.
Azt vallotta, hogy segített Christiannek megtölteni a puskát.
Majd elismerte, hogy Christian elmondta neki,
az a szándéka, hogy megöli Mike és Annie Lois Simst.
Nem én mentem el a nagyszülei házához.
Nem én követtem el a gyilkosságot.
És nem is éreztem úgy, hogy segítek megtölteni a fegyvert.
Szanaszét hevertek a töltények,
ő pedig megkért, hogy szedjem össze.
Mindössze ennyit tettem.
Utólag visszatekintve nyilván nem gondolhattam,
hogy ártani akar valakinek.
Mindenki így gondolja, pedig ha belegondolunk,
az ember senkiről sem feltételez ilyesmit,
nemhogy arról az emberről, akibe szerelmes.
Ashley Morrison egyértelműen segítette Christiant
a bűntényt előtt, közben és utána is.
Készek voltak megölni, aki az útjukba áll.
Christian: „Kinyírom apádat.”
Ashley: „Okézsoké.”
„Kinyírom apádat.” „Okézsoké.”
Ez mégis mi lenne?
Egyértelműen bűnrészes.
Elég szörnyen néz ki ez az üzenetváltás, elismerem.
Megértem, hogy a külső szemlélő számára rosszul veszi ki magát.
Pedig egyszerűen így akartam lerázni Christiant.
Amikor azt írtam, hogy „oké”, vagy „okézsoké”,
nálam annyit jelentett, hogy hagyjon már.
Nem vettem őt komolyan.
Pedig komolyan gondolta.
És borzasztóan bánom,
hogy semmit sem tettem.
És ha tehetném, a Sims családnak is megmondanám,
még ha nem is változtatna semmin, hogy nagyon sajnálom.
Ugyanakkor viszont...
nem vállalhatom a felelősséget Christian tetteiért.
Egyébként elismerem, hogy megérdemlem a börtönt.
Igen.
De hogy azért, amit tettem, tényleg 30 évet érdemlek?
Nem.
Mert az az ember, aki meghúzta a ravaszt,
és kifőzte ezt a tervet, csak 35 évet kapott.
CHRISTIAN SIMS SZINTÉN BELEEGYEZETT EGY ÚJABB INTERJÚBA
Azért lőttem le nagyanyámat, mert rendszeresen vert és molesztált.
Nem tettem volna meg, ha nem így lett volna.
Nem volt semmiféle terv.
Igazság szerint hihetetlenül intelligens vagyok.
Nem akarok nagyképű seggfejnek tűnni,
de ha mindent megterveztem volna, egész másképp alakulnak a dolgok.
Azért nem beszéltem korábban az abúzusról,
mert azt gondoltam, hogy úgysem hisznek nekem.
És hogy Christian ilyeneket állít, hogy anyukám zaklatta,
az egészen felháborító.
Sosem tett volna ilyet senkivel.
Ez csak egy újabb késszúrás a szívembe,
vagy inkább hátbaszúrás, hogy azok után, amit a szüleim érte tettek,
képes volt ezt megtenni.
Mondhatok bármit, senkit nem fogok tudni meggyőzni.
Nem ők voltak ott, nem ők élték át.
Ha őszinte akarok lenni,
cseppet sem bánom, hogy meghalt.
Szerintem...
ez még enyhe büntetés is volt számára.
Csak azt bánt, hogy én voltam az a barom, aki kinyírta.
Nem tudom, Ashley mit gondol.
Úgy gondolom, hogy a sztori, amit előadott,
abban volt némi igazság,
meg egy csomó hazugság.
Ilyen baromságokat mond, hogy félt tőlem meg ilyesmi.
A tenyeremen hordoztam.
Sosem tettem olyasmit, amivel fájdalmat okoztam neki.
Nem kényszerítettem semmire.
A feliratot fordította: Tóth Márton